ది బర్త్‌డే బాయ్

ది బర్త్‌డే బాయ్ 2024లో తెలుగులో విడుదలైన సినిమా.  బొమ్మ బొరుసా బ్యానర్‌పై భరత్ ఇమ్మలరాజు నిర్మించిన ఈ సినిమాకు విస్కీ దర్శకత్వం వహించాడు. ర‌వికృష్ణ‌, స‌మీర్ మ‌ళ్లా, రాజీవ్‌క‌న‌కాల ప్రధాన పాత్రల్లో నటించిన ఈ సినిమా ట్రైలర్‌ను జూలై 10న విడుదల చేసి, సినిమాను జూలై 19న విడుదల చేశారు.

 కథ 
ఉన్న‌త చ‌దువుల కోసం విదేశాల‌కు వెళ్లిన ఓ ఐదుగురు స్నేహితులలో ఒక‌రి బ‌ర్త్‌డే వేడుక‌ను ఎంజాయ్ చేయాల‌నే ఉద్దేశంతో పార్టీని ఏర్పాటు చేసుకుంటారు. ఈ పార్టీలో మ‌ద్యం సేవించిన ఫ్రెండ్స్, బ‌ర్త్‌డే బాయ్‌ని ఆట‌ప‌ట్టిస్తుంటారు. అయితే, అనుకోని విధంగా బ‌ర్త్‌డే బాయ్ మ‌ర‌ణించ‌డంతో, మిగ‌తా ఫ్రెండ్స్ భ‌యాందోళ‌న‌కు గురవుతారు. వారు త‌మ కెరీర్‌ను కాపాడుకునేందుకు ఏం చేశారు.. వారికి ఈ విష‌యంలో ఎవ‌రు సాయం చేశారు.. బ‌ర్త్‌డే బాయ్ మృతికి అస‌లు కార‌ణం ఏమిటి.. అనేది సినిమా కథ. 

నటీనటులు
ర‌వికృష్ణ‌
స‌మీర్ మ‌ళ్లా
రాజీవ్‌ క‌న‌కాల
విక్రాంత్ 
మణి
రాజా అశోక్
రాహుల్
సాయి అరుణ్‌
ప్ర‌మోదిని
వాకా మ‌ని
వెంక‌టేష్
సాంకేతిక నిపుణులు
బ్యానర్:  బొమ్మ బొరుసా
నిర్మాత:  భరత్ ఇమ్మలరాజు 
కథ, స్క్రీన్‌ప్లే, దర్శకత్వం: విస్కీ  
సంగీతం:  ప్రశాంత్ శ్రీనివాస్
సినిమాటోగ్రఫీ: సంకీర్త్ రాహుల్
ఎడిటర్: నరేష్ అడుప

 విడుదల, స్పందన 
బొమ్మ బొరుసా బ్యానర్‌పై భరత్ ఇమ్మలరాజు నిర్మించిన ఈ సినిమాకు విస్కీ దర్శకత్వం వహించాడు. ర‌వికృష్ణ‌, స‌మీర్ మ‌ళ్లా, రాజీవ్‌క‌న‌కాల ప్రధాన పాత్రల్లో నటించిన ఈ సినిమా జూలై 19న  తెలంగాణ, ఆంధ్రప్రదేశ్ రాష్ట్రాలలో విడుదలయింది. కథను నమ్ముకొని వచ్చిన సినిమాలు బాక్సాఫీస్ వద్ద సక్సెస్ లు అందుకుంటున్నాయి. అలా కథను నమ్ముకొని వచ్చిన సినిమానే  'ది బ‌ర్త్‌డే బాయ్' ఓ స‌స్పెన్స్ థ్రిల్ల‌ర్ క‌థ‌గా యూత్‌ఫుల్ కంటెంట్‌తో ప్రేక్ష‌కులను మెప్పిస్తుంది. 

రేటింగ్

 123తెలుగు.కామ్: 2.5/5
 సాక్షి: 2.75/5  
 10 టీవీ: 2.75/5
 N టీవీ: 2.75/5
 నమస్తే తెలంగాణ: 2.75/5

మూలాలు

వర్గం:2024 తెలుగు సినిమాలు